CELEX: 32005R1041
Language: hr
Date: 2005-06-29 00:00:00
Title: Uredba Komisije (EZ) br. 1041/2005 od 29. lipnja 2005. o izmjeni Uredbe (EZ) br. 2868/95 o provedbi Uredbe Vijeća (EZ) br. 40/94 o žigu Zajednice  Tekst značajan za EGP

17/Sv. 001
            
            
               HR
            
            
               Službeni list Europske unije
            
            
               153
            
         32005R1041
   
               L 172/4
            
            
               SLUŽBENI LIST EUROPSKE UNIJE
            
            
               29.06.2005.
            
         
      UREDBA KOMISIJE (EZ) br. 1041/2005
   od 29. lipnja 2005.
   o izmjeni Uredbe (EZ) br. 2868/95 o provedbi Uredbe Vijeća (EZ) br. 40/94 o žigu Zajednice
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 40/94 od 20. prosinca 1993. o žigu Zajednice (1), a posebno njezin članak 157.,
   budući da:
   
               (1)
            
            
               Sukladno s Uredbom (EZ) br. 40/94, potrebno je donijeti tehničke mjere kako bi se provele odredbe vezane za standardni obrazac za izvješća o pretraživanju, podjelu podnošenja zahtjeva i registracija, opoziv odluka, ovlaštenja i odluke koje je donio jedan član Odjela za prigovor ili Odjela za poništaje.
            
         
               (2)
            
            
               Nakon 10. ožujka 2008. sustav pretraživanja će ostati obvezan za žigove Zajednice, ali bi trebao biti izboran, podložno plaćanju pristojbe, za pretraživanja u registrima žigova država članica koje su obavijestile o svojoj vlastitoj odluci da provode pretraživanje. Standardni obrazac koji sadržava bitne elemente izvješća o pretraživanju ovdje je prikazan s namjerom poboljšanja kvalitete i jedinstvenosti takvih izvješća o pretraživanju.
            
         
               (3)
            
            
               Izjava o razdvajanju i registraciji mora biti sukladna s elementima navedenima u sadašnjoj uredbi. Novi opoziv odluke ili unos u registar koji se provodi po službenoj dužnosti od strane Ureda za usklađivanje na unutarnjem tržištu (žigovi i dizajni) (Ured) mora biti sukladan s posebnim postupcima određenima u sadašnjoj uredbi. Navedeni su iznimni slučajevi kada je ovlaštenje obvezatno. Predviđa se popis jednostavnih slučajeva kada odluku može donijeti jedan član Odjela za prigovor ili Odjela za poništaje.
            
         
               (4)
            
            
               Nadalje, postojeća pravila trebalo bi izmijeniti kako bi se poboljšao i razjasnio postupak registracije. Uz to, određene stavke postupka trebalo bi izmijeniti bez da se mijenja osnovna bit sustava.
            
         
               (5)
            
            
               Kako bi se obuhvatile posebnosti i sredstva postupka elektroničkog ispunjavanja prijave, mijenjaju se sljedeće odredbe: pravilo 1. stavak 1. točka (c), pravilo 3. stavak 2., pravilo 61., pravilo 72. stavak 4., pravilo 79., pravilo 82., pravilo 89. stavci 1. i 2.
            
         
               (6)
            
            
               Elektroničko evidentiranje i elektronička objava prijava za žig Zajednice trebali bi olakšati evidentiranje žigova općenito, a posebno povećati evidentiranje žigova koji sadrže boje ili zvukove, predstavljanjem znaka koji je čist, točan, samostojeći, lako dostupan, razumljiv, trajan i objektivan. Tehničke uvjete, osobito format podataka za zvukovne dokumente određuje predsjednik Ureda. Elektroničkom evidentiranju žigova koji sadrže zvukove može se priložiti elektronički zvukovni dokument i taj dokument može biti uključen u elektroničku objavu prijava za žig Zajednice kako bi se olakšao javni pristup samom zvuku.
            
         
               (7)
            
            
               Odredbe vezane uz postupak prigovora trebale bi se potpuno preoblikovati kako bi se odredili zahtjevi za dopuštenost i jasno odredile pravne posljedice nedostataka i kako bi se odredbe razvrstale prema vremenskom redoslijedu postupaka.
            
         
               (8)
            
            
               U vezi s dodatnim nadležnostima Ureda za ispitivanje dopuštenosti pretvaranja, odbijanje zahtjeva za pretvaranje može postati djelomično, u smislu da pretvaranje može biti prihvatljivo za neke države članice, ali nedopušteno za druge. K tome, trebali bi se dodati neki kriteriji za ispitivanje apsolutnih razloga s obzirom na jezik države članice.
            
         
               (9)
            
            
               S obzirom na troškove koje treba snositi stranka koja ne uspije u postupcima povodom prigovora i poništenja, troškovi naknade zastupanja trebali bi se ograničiti, ali sadašnji bi se najviši iznosi trebali neznatno povisiti s obzirom na vrijeme koje je proteklo od donošenja Provedbene uredbe. Ako su pozvani svjedoci i vještaci, ne bi se trebao određivati najviši iznos, već troškovi naknade obuhvaćaju stvarne iznose koje svjedoci i vještaci mogu potraživati.
            
         
               (10)
            
            
               Uredba Komisije (EZ) br. 2868/95 (2) trebala bi se stoga na odgovarajući način izmijeniti.
            
         
               (11)
            
            
               Mjere predviđene ovom Uredbom u skladu su s mišljenjem Odbora za pristojbe, provedbenim pravilima i postupkom žalbenih vijeća Ureda za usklađivanje na unutarnjem tržištu (žigovi i dizajni),
            
         DONIJELA JE OVU UREDBU:
   Članak 1.
   Članak 1. Uredbe (EZ) 2868/95 mijenja se kako slijedi:
   
               1.
            
            
               
                  Pravilo 1. stavak 1. mijenja se kako slijedi:
               
               
                           (a)
                        
                        
                           točka (b) zamjenjuje se sljedećim:
                           
                                       „(b)
                                    
                                    
                                       ime, adresa i državljanstvo podnositelja prijave i država domicila ili sjedišta ili poslovnog nastana. Imena fizičkih osoba navode se prezimenom i imenom osobe. Imena pravnih osoba kao i tijela koja potpadaju pod članak 3. Uredbe navode se njihovim službenim nazivom i uključuju pravni oblik tijela, koji može biti skraćen na uobičajen način. Mogu se navesti telefonski brojevi, brojevi faksa, adresa elektroničke pošte i detaljni podaci o drugim komunikacijskim vezama. Za svakog se podnositelja prijave načelno navodi samo jedna adresa. Ako je naznačeno više adresa, u obzir se uzima samo prva navedena adresa, osim ako podnositelj prijave označi jednu od adresa kao službenu adresu;”
                                    
                                 
                     
                           (b)
                        
                        
                           u točki (c) dodaje se sljedeće:
                           „, ili uputa na popis proizvoda i usluga prethodne prijave za žig Zajednice;”
                        
                     
                           (c)
                        
                        
                           točka (k) zamjenjuje se sljedećim:
                           
                                       „(k)
                                    
                                    
                                       potpis podnositelja prijave ili njegova zastupnika sukladno s pravilom 79.;”
                                    
                                 
                     
                           (d)
                        
                        
                           dodaje se točka (l):
                           
                                       „(l)
                                    
                                    
                                       ako je primjenjivo, zahtjev za izvješće o pretraživanju koje se navodi u članku 39. stavku 2. Uredbe.”;
                                    
                                 
                     
         
               2.
            
            
               
                  Pravilo 3. mijenja se kako slijedi:
               
               
                           (a)
                        
                        
                           stavak 2. zamjenjuje se sljedećim:
                           
                                       „2.
                                    
                                    
                                       U drugim slučajevima, osim onog iz stavka 1. i osim kada je prijava podnesena elektroničkim putem, znak se prikazuje na listu papira odvojeno od lista na kojem je tekst prijave. List na kojem je prikazan žig ne prelazi veličinu DIN A4 (visina 29,7 cm, širina 21 cm), a prostor upotrijebljen za prikaz (prostor za tisak) nije veći od 26,2 cm × 17 cm. Na lijevoj strani ostavlja se rub od najmanje 2,5 cm. Ako to nije očigledno, točan položaj znaka naznačuje se dodajući riječ,gore’ na svakom prikazu. Prikaz znaka treba biti dovoljno kvalitetan da omogućava njegovo smanjenje ili povećanje na veličinu koja ne prelazi 8 cm širine i 16 cm visine za objavu u Glasniku žigova Zajednice.”;
                                    
                                 
                     
                           (b)
                        
                        
                           stavci 5. i 6. zamjenjuju se sljedećim:
                           
                                       „5.
                                    
                                    
                                       Ako se radi o prijavi za registraciju znaka u boji, prikaz znaka sukladno sa stavkom 2. sastoji se od prikaza znaka u boji. Boje znaka također se naznačuju riječima, a može se dodati i uputa na priznate kodove boja.
                                    
                                 
                                       6.
                                    
                                    
                                       Ako se radi o prijavi registracije zvučnog znaka, prikaz žiga sastoji se od grafičkog prikaza zvuka, osobito glazbene notacije; ako je prijava podnesena elektroničkim putem može joj se priložiti elektronička datoteka koja sadržava zvuk. Predsjednik Ureda određuje formate i maksimalnu veličinu elektroničke datoteke.”;
                                    
                                 
                     
         
               3.
            
            
               
                  Pravilo 4. zamjenjuje se sljedećim:
               
               „Pravilo 4.
               
               
                  Pristojbe za prijavu
               
               Pristojbe koje se plaćaju za prijavu jesu:
               
                           (a)
                        
                        
                           osnovna pristojba;
                        
                     
                           (b)
                        
                        
                           pristojba za svaki razred koji prelazi tri razreda kojima proizvodi i usluge pripadaju sukladno s pravilom 2.;
                        
                     
                           (c)
                        
                        
                           ako je primjenjivo, pristojba za pretraživanje.”;
                        
                     
         
               4.
            
            
               
                  Umeće se sljedeće pravilo 5.a:
               
               „Pravilo 5.a
               
               
                  Izvješće o pretraživanju
               
               Izvješće o pretraživanju sastavlja se koristeći uobičajeni obrazac koji sadržava najmanje sljedeće podatke:
               
                           (a)
                        
                        
                           ime središnjih ureda za industrijsko vlasništvo koji su proveli pretraživanje;
                        
                     
                           (b)
                        
                        
                           broj prijava za žig ili registracija koje se navode u izvješću o pretraživanju;
                        
                     
                           (c)
                        
                        
                           datum podnošenja prijave i ako je primjenjivo datum prvenstva prijava za žig ili registracija koje se navode u izvješću o pretraživanju;
                        
                     
                           (d)
                        
                        
                           datum registracije žigova koji se spominje u izvješću o pretraživanju;
                        
                     
                           (e)
                        
                        
                           ime i kontakt adresa podnositelja prijava za žig ili nositelja registracija koje se navode u izvješću o pretraživanju;
                        
                     
                           (f)
                        
                        
                           prikaz žigova za koje je podnesena prijava ili koji su registrirani, a navode se u izvješću o pretraživanju;
                        
                     
                           (g)
                        
                        
                           navođenje razreda, sukladno s Nicanskom klasifikacijom, za koje su podnesene prijave ili registrirani raniji nacionalni žigovi, ili proizvodi i usluge za koje su žigovi navedeni u izvješću o pretraživanju prijavljeni ili registrirani.”;
                        
                     
         
               5.
            
            
               
                  U pravilu 6. odjeljku 1. dodaje se sljedeća rečenica:
               
               „Ako je prethodna prijava bila prijava za žig Zajednice, Ured po službenoj dužnosti uključuje primjerak prethodne prijave u spis prijave za žig Zajednice.”;
            
         
               6.
            
            
               
                  U pravilu 8. odjeljak 2. zamjenjuje se sljedećim:
               
               
                           „2.
                        
                        
                           Ako podnositelj prijave želi zahtijevati priznavanje prvenstva registracije jednog ili više ranije registriranih žigova kao što se navodi u članku 34. Uredbe, nakon podnošenja prijave podnosi se izjava o priznavanju prvenstva registracije, navodeći državu članicu ili države članice u kojoj ili za koju se žig registrirao, broj predmetne registracije i datum od kada je imala učinak i proizvodi i usluge za koje je žig registriran, u roku dva mjeseca od datuma podnošenja. Dokazi koji se zahtijevaju u stavku 1. predaju se Uredu u roku od tri mjeseca od zaprimanja izjave o priznavanju prvenstva ranije registracije.”;
                        
                     
         
               7.
            
            
               
                  Pravilo 10. zamjenjuje se sljedećim:
               
               „Pravilo 10.
               
               
                  Pretraživanja nacionalnih ureda
               
               
                           1.
                        
                        
                           Ako zahtjev za izvješće o pretraživanju iz članka 39. stavka 2. Uredbe nije podnesen u prijavi za žig Zajednice ili ako pristojba za pretraživanje koja se navodi u pravilu 4. odjeljku (c) nije plaćena u roku za plaćanje osnovne pristojbe za prijavu, prijava ne podliježe pretraživanju od strane središnjih ureda za industrijsko vlasništvo.
                        
                     
                           2.
                        
                        
                           Međunarodna registracija u kojoj se designira Europska zajednica ne podliježe pretraživanju središnjih ureda za industrijsko vlasništvo ako zahtjev za izvješće o pretraživanju, sukladno s člankom 39. stavkom 2. Uredbe, nije podnesen Uredu u roku mjesec dana računajući od datuma kada Međunarodni ured pošalje međunarodnu registraciju Uredu ili ako pristojba za pretraživanje nije plaćena u istom roku.”;
                        
                     
         
               8.
            
            
               
                  U pravilu 12. točka (c) zamjenjuje se sljedećim:
               
               
                           „(c)
                        
                        
                           prikaz znaka zajedno s elementima i opisima navedenima u pravilu 3.; ako je prikaz znaka u boji ili sadržava boje, objava je u boji i navodi boju ili boje koje čine znak kao i, ako je primjenjivo, kod boje.”;
                        
                     
         
               9.
            
            
               
                  U pravilu 13., točka (c) stavka 1. i stavak 2. se brišu;
               
            
         
               10.
            
            
               
                  Umeće se sljedeće pravilo 13.a:
               
               „Pravilo 13.a
               
               
                  Razdvajanje prijave
               
               
                           1.
                        
                        
                           Zahtjev za razdvajanje prijave sukladno s člankom 44.a Uredbe sadržava:
                           
                                       (a)
                                    
                                    
                                       broj spisa prijave;
                                    
                                 
                                       (b)
                                    
                                    
                                       ime i adresu podnositelja prijave sukladno s pravilom 1. stavkom 1. točki (b);
                                    
                                 
                                       (c)
                                    
                                    
                                       popis proizvoda i usluga koji sačinjavaju razdvojenu prijavu, ili ako se zahtijeva podjela na više od jedne razdvojene prijave, popis proizvoda i usluga za svaku razdvojenu prijavu;
                                    
                                 
                                       (d)
                                    
                                    
                                       popis proizvoda i usluga koji ostaju u izvornoj prijavi.
                                    
                                 
                     
                           2.
                        
                        
                           Ako Ured otkrije da nisu ispunjeni zahtjevi utvrđeni stavkom 1. ili da se popis proizvoda i usluga koji čine razdvojenu prijavu preklapa s proizvodima i uslugama koji ostaju u izvornoj prijavi, poziva podnositelja prijave da ukloni utvrđene nedostatke u roku koji odredi Ured.
                           Ako se nedostaci ne uklone prije isteka roka, Ured odbija zahtjev za razdvajanje.
                        
                     
                           3.
                        
                        
                           Razdoblja iz članka 44.a stavka 2. točke (b) Uredbe tijekom kojih se zahtjev za razdvajanje prijave ne može zaprimiti jesu:
                           
                                       (a)
                                    
                                    
                                       razdoblje prije potvrđivanja datuma podnošenja prijave;
                                    
                                 
                                       (b)
                                    
                                    
                                       razdoblje od tri mjeseca od objave prijave, predviđeno člankom 42. stavkom 1. Uredbe;
                                    
                                 
                                       (c)
                                    
                                    
                                       razdoblje nakon datuma izdavanja obavijesti o dužnosti plaćanja pristojbe za registraciju koja se navodi u pravilu 23. stavku 1.
                                    
                                 
                     
                           4.
                        
                        
                           Ako Ured otkrije da zahtjev za razdvajanje nije dopušten sukladno s člankom 44.a Uredbe ili sukladno sa stavkom 3. točkama (a) i (b), on odbija zahtjev za razdvajanje.
                        
                     
                           5.
                        
                        
                           Ured osniva poseban spis za razdvojenu prijavu koji se sastoji od cjelokupnog primjerka spisa izvorne prijave, uključujući zahtjev za razdvajanje i prepisku koja se na to odnosila. Ured dodjeljuje novi broj prijave razdvojenoj prijavi.
                        
                     
                           6.
                        
                        
                           Ako se zahtjev za razdvajanje odnosi na prijavu koja je već objavljena sukladno s člankom 40. Uredbe, razdvajanje se objavljuje u Glasniku žigova Zajednice. Razdvojena se prijava objavljuje; objava sadržava navode i elemente iz pravila 12. Objava ne otvara mogućnost novog roka za podnošenje prigovora.”;
                        
                     
         
               11.
            
            
               
                  Pravila 15. do 20. zamjenjuju se sljedećim:
               
               „Pravilo 15.
               
               
                  Prigovor
               
               
                           1.
                        
                        
                           Prigovor se može podnijeti na temelju jednog ili više ranijih žigova u smislu članka 8. stavka 2. Uredbe (‚raniji žigovi’) ili jednog ili više drugih ranijih prava u smislu članka 8. stavka 4. Uredbe (‚ranija prava’), uz uvjet da su raniji žigovi i ranija prava pripadali istom nositelju ili nositeljima. Ako raniji žig i/ili ranije pravo ima više od jednog nositelja (suvlasništvo), prigovor podnosi bilo koji od njih ili svi zajedno.
                        
                     
                           2.
                        
                        
                           Prigovor sadržava:
                           
                                       (a)
                                    
                                    
                                       broj spisa prijave protiv koje se ulaže prigovor i ime podnositelja prijave za žig Zajednice;
                                    
                                 
                                       (b)
                                    
                                    
                                       jasnu identifikaciju ranijeg žiga ili ranijeg prava na kojima se prigovor temelji, i to:
                                       
                                                   i.
                                                
                                                
                                                   ako se prigovor temelji na ranijem žigu u smislu članka 8. stavka 2. točaka (a) i (b) Uredbe ili ako se prigovor temelji na članku 8. stavku 3. Uredbe, naznaku broja spisa ili registarskog broja ranijeg žiga, naznaku da je raniji žig registriran ili naznaka prijave za registraciju, kao i država članica, uključujući, ako je primjenjivo, zemlje Beneluksa u kojima ili za koje je raniji žig zaštićen ili, ako je primjenjivo, naznaku da se radi o žigu Zajednice;
                                                
                                             
                                                   ii.
                                                
                                                
                                                   ako se prigovor temelji na ranijem žigu koji je dobro poznati žig u smislu članka 8. stavka 2. točke (c) Uredbe, naznaku u tom smislu i naznaku države članice gdje je žig dobro poznat te naznake iz točke i. ili prikaz žiga;
                                                
                                             
                                                   iii.
                                                
                                                
                                                   ako se prigovor temelji na ranijem pravu u smislu članka 8. stavka 4., naznaku njegove vrste ili prirode, prikaz ranijeg prava i naznaku postoji li to ranije pravo u cijeloj Zajednici ili u jednoj ili više država članica, i ako da, naznaku država članica;
                                                
                                             
                                 
                                       (c)
                                    
                                    
                                       razloge na kojima se temelji prigovor, odnosno izjavu o tome da su zahtjevi iz članka 8. stavaka 1., 3., 4. i 5. ispunjeni;
                                    
                                 
                                       (d)
                                    
                                    
                                       datum podnošenja prijave, datum registracije i datum prvenstva ranijeg žiga, osim ako se radi o nekom neregistriranom dobro poznatom žigu;
                                    
                                 
                                       (e)
                                    
                                    
                                       prikaz ranijeg žiga kako je registriran ili kako je za njega podnesena prijava; ako je raniji žig u boji, prikaz je u boji;
                                    
                                 
                                       (f)
                                    
                                    
                                       proizvode i usluge na kojima se temelji prigovor;
                                    
                                 
                                       (g)
                                    
                                    
                                       ako se prigovor temelji na ranijem žigu koji ima ugled u smislu članka 8. stavka 5. Uredbe, naznaku države članice u kojoj, i proizvodi i usluga za koje, žig ima ugled;
                                    
                                 
                                       (h)
                                    
                                    
                                       vezano za stranku koja podnosi prigovor:
                                       
                                                   i.
                                                
                                                
                                                   ime i adresu stranke koja podnosi prigovor u skladu s pravilom 1. stavkom 1. točkom (b);
                                                
                                             
                                                   ii.
                                                
                                                
                                                   ako je stranka koja podnosi prigovor imenovala zastupnika, ime zastupnika i njegova službena adresa u skladu s pravilom 1. stavkom 1. točkom (e);
                                                
                                             
                                                   iii.
                                                
                                                
                                                   ako prigovor podnosi primatelj licencije ili osoba koja je ovlaštena prema mjerodavnom nacionalnom pravu ostvarivati ranije pravo, izjavu u tom smislu i naznake vezane uz ovlaštenje i pravo na podnošenje prijave.
                                                
                                             
                                 
                     
                           3.
                        
                        
                           Prigovor može sadržavati:
                           
                                       (a)
                                    
                                    
                                       popis proizvoda i usluga protiv kojih se podnosi prigovor; u nedostatku tog popisa smatra se da je prigovor usmjeren protiv svih proizvoda i usluga sa prijave za žig Zajednice;
                                    
                                 
                                       (b)
                                    
                                    
                                       obrazloženu izjavu koja navodi glavne činjenice i argumente na kojima se prigovor temelji i dokaze koji podupiru prigovor.
                                    
                                 
                     
                           4.
                        
                        
                           Ako se prigovor temelji na više od jednom ranijem žigu ili ranijem pravu, stavci 2. i 3. primjenjuju se na svako od ovih prava.
                        
                     
                  Pravilo 16.
               
               
                  Uporaba jezika u postupku prigovora
               
               
                           1.
                        
                        
                           Rok koji se navodi u članku 115. stavku 6. Uredbe u kojem stranka koja podnosi prigovor mora podnijeti prijevod svojeg prigovora je mjesec dana od isteka razdoblja za prigovor.
                        
                     
                           2.
                        
                        
                           Ako stranka koja podnosi prigovor ili podnositelj prijave prije dana kada treba otpočeti postupak prigovora sukladno s pravilom 18. stavkom 1. obavijesti Ured da su se podnositelj prijave i stranka koja podnosi prigovor dogovorili za različiti jezik u postupku prigovora, sukladno s člankom 115. stavkom 7. Uredbe, stranka koja podnosi prigovor mora, ako prigovor nije podnesen na tom jeziku, dostaviti prijevod prigovora na tom jeziku u roku od mjesec dana od navedenog datuma. Ako prijevod nije dostavljen ili je dostavljen kasno, jezik postupka ostaje isti.
                        
                     
                  Pravilo 16.a
               
               
                  Obavješćivanje podnositelja prijave
               
               Svaki prigovor i svaki dokument koji podnosi podnositelj prigovora, kao i svaka obavijest koju Ured uputi jednoj od stranaka, prije isteka razdoblja iz pravila 18., Ured šalje drugoj strani u svrhu obavješćivanja o podnošenju prigovora.
               
                  Pravilo 17.
               
               
                  Ispitivanje dopuštenosti
               
               
                           1.
                        
                        
                           Ako pristojba za prigovor nije uplaćena u roku za prigovor smatra se da prigovor nije podnesen. Ako je pristojba za prigovor plaćena nakon isteka roka za prigovor, pristojba se vraća stranci koja podnosi prigovor.
                        
                     
                           2.
                        
                        
                           Ako prigovor nije podnesen u roku za podnošenje prigovora ili ako prigovor ne ukazuje jasno prijavu protiv koje se podnosi prigovor ili raniji žig ili ranije pravo na kojem se prigovor temelji sukladno s pravilom 15. stavkom 2. točkama (a) i (b) ili ne sadržava razloge za prigovor sukladno s pravilom 15. stavkom 2. točki (c) i ti se nedostaci ne uklone prije isteka roka za podnošenje prigovora, Ured odbacuje prigovor kao nedopušten.
                        
                     
                           3.
                        
                        
                           Ako stranka koja podnosi prigovor ne dostavi prijevod koji se zahtijeva sukladno s pravilom 16. stavkom 1. prigovor se odbacuje kao nedopušten. Ako stranka koja podnosi prigovor dostavi nepotpun prijevod, dio prigovora koji nije preveden ne uzima se u obzir u ispitivanju dopuštenosti.
                        
                     
                           4.
                        
                        
                           Ako prigovor nije sukladan s odredbama pravila 15., Ured obavješćuje stranku koja podnosi prigovor o tome i poziva je da ukloni utvrđene nedostatke u roku od dva mjeseca. Ako nedostaci nisu uklonjeni prije isteka roka, Ured odbacuje prigovor kao nedopušten.
                        
                     
                           5.
                        
                        
                           O svakoj se odluci, sukladno sa stavkom 1., kojom se smatra da prigovor nije podnesen i o svakoj odluci o odbijanju prigovora kao nedopuštenog sukladno sa stavcima 2., 3. i 4. obavješćuje podnositelj prijave.
                        
                     
                  Pravilo 18.
               
               
                  Započinjanje postupka prigovora
               
               
                           1.
                        
                        
                           Ako se prigovor smatra dopuštenim sukladno s pravilom 17., Ured šalje obavijest strankama obavješćujući ih da se smatra da postupak povodom prigovora započinje dva mjeseca nakon zaprimanja te obavijesti. Navedeno razdoblje može se produljiti na ukupno 24 mjeseca, ako obje strane podnesu zahtjeve za produljenje prije isteka navedenog razdoblja.
                        
                     
                           2.
                        
                        
                           Ako se u razdoblju iz stavka 1. prijava povuče ili ograniči na proizvode i usluge protiv kojih prigovor nije usmjeren ili se Ured obavijesti o postizanju dogovora među strankama ili se prijava odbaci u paralelnom postupku, postupak povodom prigovora se završava.
                        
                     
                           3.
                        
                        
                           Ako u roku iz stavka 1. podnositelj prijave ograniči prijavu brišući neke proizvode i usluge protiv kojih je prigovor usmjeren, Ured poziva stranku koja podnosi prigovor da izjavi, u roku koji Ured odredi, hoće li zadržati prigovor i, ako hoće, protiv kojih preostalih proizvoda i usluga. Ako podnositelj prigovora povuče prigovor s obzirom na ograničenje, postupak povodom prigovora se završava.
                        
                     
                           4.
                        
                        
                           Ako se prije isteka roka iz stavka 1. postupak povodom prigovora završi sukladno sa stavcima 2. ili 3., ne donosi se odluka o troškovima.
                        
                     
                           5.
                        
                        
                           Ako se prije isteka roka iz stavka 1. postupak povodom prigovora završi kao posljedica povlačenja ili ograničenja prijave ili sukladno sa stavkom 3., pristojba za prigovor se vraća.
                        
                     
                  Pravilo 19.
               
               
                  Utemeljenost prigovora
               
               
                           1.
                        
                        
                           Ured daje podnositelju prigovora mogućnost da predoči činjenice, dokaze i argumente koji će poduprijeti njezin prigovor ili da dopuni činjenice, dokaze ili argumente koji su već podneseni sukladno s pravilom 15. stavkom 3. u roku koji odredi Ured, a koji ne može biti kraći od 2 mjeseca, računajući od dana kada se smatra da počinje postupak povodom prigovora sukladno sa pravilom 18. stavkom 1.
                        
                     
                           2.
                        
                        
                           U roku iz stavka 1. podnositelj prigovora također podnosi dokaz o postojanju, valjanosti i opsegu zaštite njezina ranijeg znaka ili ranijeg prava, kao i dokaz o njezinoj ovlaštenosti da podnese prigovor. Podnositelj prigovora osobito osigurava sljedeće dokaze:
                           
                                       (a)
                                    
                                    
                                       ako se prigovor temelji na žigu koji nije žig Zajednice, dokaz da je za njega podnesena prijava ili dokaz o registraciji, podnoseći:
                                       
                                                   i.
                                                
                                                
                                                   ako žig još nije registriran, presliku odgovarajuće potvrde o podnošenju prijave ili jednakovrijedan dokument koji je izdalo tijelo u kojem je podnesena prijava za žig; ili
                                                
                                             
                                                   ii.
                                                
                                                
                                                   ako je žig registriran, presliku odgovarajuće potvrde o registraciji i, ovisno o slučaju, potvrdu o zadnjem produljenju registracije kojom se dokazuje da razdoblje zaštite žiga traje dulje od vremenskog roka iz stavka 1. i svako produljenje tog razdoblja ili jednakovrijedne dokumente koje je izdalo tijelo pred kojim je žig registriran;
                                                
                                             
                                 
                                       (b)
                                    
                                    
                                       ako se prigovor temelji na dobro poznatom žigu u smislu članka 8. stavka 2. točke (c) Uredbe, dokaze koji pokazuju da je taj znak dobro poznat na određenom prostoru;
                                    
                                 
                                       (c)
                                    
                                    
                                       ako se prigovor temelji na žigu koji ima ugled u smislu članka 8. stavka 5. Uredbe, dodatno uz dokaze navedene u točki (a) ovog stavka, dokaze koji pokazuju da žig ima ugled, kao i dokaze i argumente koji pokazuju da bi uporaba žiga za koji se podnosi prijava bez pravog razloga nepravedno iskoristila ili naštetila razlikovnom karakteru ili ugledu ranijeg žiga;
                                    
                                 
                                       (d)
                                    
                                    
                                       ako se prigovor temelji na ranijem pravu u smislu članka 8. stavka 4. Uredbe, dokaz o njegovom stjecanju, trajnom postojanju i opsegu zaštite tog prava;
                                    
                                 
                                       (e)
                                    
                                    
                                       ako se prigovor temelji na članku 8. stavku 3. Uredbe, dokaz o pravu podnositelja prigovora i o prirodi njegova odnosa s posrednikom ili zastupnikom.
                                    
                                 
                     
                           3.
                        
                        
                           Podaci i dokazi iz stavaka 1. i 2. dostavljaju se na jeziku postupka ili se prilaže njihov prijevod. Prijevod se podnosi u roku određenom za podnošenje izvornog dokumenta.
                        
                     
                           4.
                        
                        
                           Ured ne uzima u obzir pisane podneske ili dokumente ili njihove dijelove koji nisu podneseni ili nisu prevedeni na jezik postupka u roku koji odredi Ured.
                        
                     
                  Pravilo 20.
               
               
                  Ispitivanje prigovora
               
               
                           1.
                        
                        
                           Ako do isteka roka navedenog u pravilu 19. stavku 1. podnositelj prigovora nije dokazao postojanje, valjanost i opseg zaštite ranijeg žiga ili ranijeg prava, kao ni svoje ovlaštenje da podnese prijavu, prijava se odbacuje kao neosnovana.
                        
                     
                           2.
                        
                        
                           Ako prijava nije odbačena sukladno sa stavkom 1. Ured o podnesku podnositelja prigovora obavješćuje podnositelja prijave i poziva ga da priloži svoje primjedbe u roku koji odredi Ured.
                        
                     
                           3.
                        
                        
                           Ako podnositelj prijave ne podnese svoje primjedbe, Ured svoju odluku o prigovoru temelji na dokazima kojima raspolaže.
                        
                     
                           4.
                        
                        
                           O primjedbama koje uloži podnositelj prijave obavješćuje se podnositelja prigovora kojeg Ured poziva da, ako to smatra potrebnim, pošalje svoj odgovor u roku koji odredi Ured.
                        
                     
                           5.
                        
                        
                           Pravilo 18. stavci 2. i 3. primjenjuju se mutatis mutandis od datuma na koji se smatra da započinje postupak povodom prigovora.
                        
                     
                           6.
                        
                        
                           U odgovarajućim slučajevima Ured može pozvati stranke da ograniče svoje primjedbe na pojedina pitanja, u kojem slučaju stranci dopušta da iznese druga pitanja u kasnijoj fazi postupka. Ni u kojem slučaju se od Ureda ne zahtijeva da obavijesti stranke o tome koje se činjenice ili dokazi mogu podnijeti ili nisu bili podneseni.
                        
                     
                           7.
                        
                        
                           Ured može suspendirati postupak po prigovoru:
                           
                                       (a)
                                    
                                    
                                       ako se prigovor temelji na prijavi za registraciju sukladno s člankom 8. stavkom 2. točkom (b) Uredbe dok se ne donese konačna odluka u tom postupku;
                                    
                                 
                                       (b)
                                    
                                    
                                       ako se prigovor temelji na prijavi za registraciju oznake zemljopisnog podrijetla ili oznake izvornosti sukladno s Uredbom Vijeća (EEZ) br. 2081/92 (3), dok se ne donese konačna odluka u tom postupku; ili
                                    
                                 
                                       (c)
                                    
                                    
                                       ako je suspenzija primjerena u danim okolnostima.
                                    
                                 
                     
         
               12.
            
            
               
                  Pravilo 22. zamjenjuje se sljedećim:
               
               „Pravilo 22.
               
               
                  Dokaz o uporabi
               
               
                           1.
                        
                        
                           Zahtjev za dokaz o uporabi sukladno s člankom 43. stavkom 2. ili 3. Uredbe dostupan je samo ako podnositelj prijave podnese takav zahtjev u roku koji odredi Ured sukladno s pravilom 20. stavkom 2.
                        
                     
                           2.
                        
                        
                           Ako podnositelj prigovora mora predočiti dokaz o uporabi ili pokazati da postoje odgovarajući razlozi za izostanak uporabe, Ured je poziva da osigura zahtijevani dokaz u roku koji on odredi. Ako podnositelj prigovora ne predoči dokaz prije isteka roka, Ured odbija prigovor.
                        
                     
                           3.
                        
                        
                           Podaci i dokazi o predočenju dokaza o uporabi sastoje se od podataka vezanih za mjesto, vrijeme, opseg i prirodu uporabe žiga protiv kojeg se podnosi prigovor, za proizvode i usluge s obzirom na koje je registriran i na kojima se prigovor temelji, i dokaze koji podupiru ove podatke u skladu sa stavkom 4.
                        
                     
                           4.
                        
                        
                           Dokazi se podnose sukladno s pravilima 79. i 79.a i načelno su ograničeni na podnošenje dodatne dokumentacije i predmeta kao što su ambalaža, naljepnice, cjenici, katalozi, računi, fotografije, novinske reklame i pisane izjave kako se navodi u članku 76. stavku 1. točki (f) Uredbe.
                        
                     
                           5.
                        
                        
                           Zahtjev za dokaz o uporabi može se podnijeti zajedno s primjedbama o razlozima na kojima se prigovor temelji ili bez njih. Te se primjedbe mogu priložiti zajedno s primjedbama u odgovoru na dokaz o uporabi.
                        
                     
                           6.
                        
                        
                           Ako dokazi strane koja podnosi prigovor nisu na jeziku postupka prigovora, Ured može od nje zahtijevati da priloži prijevod tih dokaza na jeziku postupka u roku koji odredi Ured.”;
                        
                     
         
               13.
            
            
               
                  Pravilo 24. stavak 2. zamjenjuje se sljedećim:
               
               
                           „2.
                        
                        
                           Ured osigurava ovjerene i neovjerene preslike potvrde o registraciji, nakon plaćanja pristojbe.”;
                        
                     
         
               14.
            
            
               
                  U pravilu 25. stavku 1. briše se točka (c);
               
            
         
               15.
            
            
               
                  Umeće se sljedeće pravilo 25.a:
               
               „Pravilo 25.a
               
               
                  Razdvajanje registracije
               
               
                           1.
                        
                        
                           Zahtjev za razdvajanje registracije sukladno s člankom 48.a Uredbe sadržava:
                           
                                       (a)
                                    
                                    
                                       registarski broj;
                                    
                                 
                                       (b)
                                    
                                    
                                       ime i adresu nositelja žiga u skladu s pravilom 1. stavkom 1. točkom (b);
                                    
                                 
                                       (c)
                                    
                                    
                                       popis proizvoda i usluga koji sačinjavaju razdvojenu registraciju ili ako se traži razdvajanje na više od jedne razdvojene registracije, popis proizvoda i usluga za svaku razdvojenu registraciju;
                                    
                                 
                                       (d)
                                    
                                    
                                       popis proizvoda i usluga koji ostaju u izvornoj registraciji.
                                    
                                 
                     
                           2.
                        
                        
                           Ako Ured smatra da nisu zadovoljeni zahtjevi utvrđeni u stavku 1. ili da se popis proizvoda i usluga koji sačinjavaju razdvojenu registraciju preklapaju s proizvodima i uslugama koji ostaju u izvornoj registraciji, on poziva podnositelja prijave da ukloni utvrđene nedostatke u roku koji on odredi.
                           Ako se nedostaci ne uklone prije isteka roka, Ured odbija zahtjev za razdvajanje.
                        
                     
                           3.
                        
                        
                           Ako Ured smatra da zahtjev za razdvajanje nije dopušten na temelju članka 48.a Uredbe, on odbija zahtjev za razdvajanje.
                        
                     
                           4.
                        
                        
                           Ured otvara zaseban spis za razdvojene registracije koji se sastoji od cjelokupne preslike spisa izvorne registracije, uključujući zahtjev za razdvajanje i dopise s tim u vezi. Ured dodjeljuje novi registarski broj razdvojenoj registraciji.”;
                        
                     
         
               16.
            
            
               
                  U pravilu 26. stavku 2. briše se točka (d);
               
            
         
               17.
            
            
               
                  Pravilo 28. stavak 1. mijenja se kako slijedi:
               
               
                           (a)
                        
                        
                           točka (c) se briše;
                        
                     
                           (b)
                        
                        
                           točka (d) zamjenjuje se sljedećim:
                           
                                       „(d)
                                    
                                    
                                       navođenje države članice ili država članica u kojima ili za koje je registriran raniji žig, broj registracije i datum podnošenja prijave i proizvodi i usluge za koje je raniji žig registriran;”
                                    
                                 
                     
         
               18.
            
            
               
                  Pravilo 30. zamjenjuje se sljedećim:
               
               „Pravilo 30.
               
               
                  Produljenje registracije
               
               
                           1.
                        
                        
                           Zahtjev za produljenje registracije sadržava:
                           
                                       (a)
                                    
                                    
                                       ime osobe koja zahtijeva produljenje;
                                    
                                 
                                       (b)
                                    
                                    
                                       registarski broj žiga Zajednice koji se produljuje;
                                    
                                 
                                       (c)
                                    
                                    
                                       ako se zahtijeva produljenje u odnosu na dio proizvoda i usluga za koje je žig registriran, naznaku tih razreda ili proizvoda i usluga u odnosu na koje se traži produljenje ili oni proizvodi i usluge za koje se ne zahtijeva produljenje, razvrstane sukladno s razredima Nicanske klasifikacije, pri čemu svakoj skupini prethodi broj razreda one klasifikacije kojoj pripada ta skupina proizvoda i usluga, a predstavljena je prema redu razreda te klasifikacije.
                                    
                                 
                     
                           2.
                        
                        
                           Pristojbe koje se plaćaju na temelju članka 47. Uredbe za produljenje žiga Zajednice sastoje se od sljedećeg:
                           
                                       (a)
                                    
                                    
                                       osnovne pristojbe;
                                    
                                 
                                       (b)
                                    
                                    
                                       pristojbe za svaki razred koji prelazi tri razreda s obzirom na razrede za koje se traži produljenje; i
                                    
                                 
                                       (c)
                                    
                                    
                                       ako je primjenjivo, dodatne pristojbe za zakašnjelo plaćanje pristojbe za produljenje ili kasno podnošenje zahtjeva za produljenje, sukladno s člankom 47. stavkom 3. Uredbe, kako je određeno u Uredbi o pristojbama.
                                    
                                 
                     
                           3.
                        
                        
                           Smatra se da je zahtjev za produljenje osnovan, ako je plaćanje iz stavka 2. obavljeno sredstvima plaćanja navedenima u članku 5. stavku 1. Uredbe o pristojbama, uz uvjet da sadržava sve navode tražene pod stavkom 1. točkama (a) i (b) ovog pravila i članak 7. stavak 1. Uredbe o pristojbama.
                        
                     
                           4.
                        
                        
                           Ako je zahtjev za produljenje podnesen u rokovima navedenima u članku 47. stavku 3. Uredbe, ali drugi uvjeti koji uređuju produljenje predviđeni u članku 47. Uredbe i ova pravila nisu zadovoljeni, Ured obavješćuje podnositelja prijave o utvrđenim nedostacima.
                        
                     
                           5.
                        
                        
                           Ako zahtjev za produljenje nije podnesen ili je podnesen nakon isteka razdoblja predviđenog trećom rečenicom članka 47. stavka 3. Uredbe ili ako pristojbe nisu plaćene ili su plaćene tek po proteku odnosnog roka ili ako nedostaci nisu otklonjeni u tom roku, Ured određuje da je registracija istekla i o tome obavješćuje nositelja žiga Zajednice.
                           Ako su uplaćene pristojbe nedostatne za pokrivanje svih razreda proizvoda i usluga u odnosu na koje se traži produljenje, takva se odluka ne donosi ako je jasno koji razred ili razredi se trebaju pokriti. U nedostatku drugih kriterija, Ured uzima u obzir razrede po redu razvrstavanja u klasifikaciji.
                        
                     
                           6.
                        
                        
                           Ako je odluka donesena sukladno sa stavkom 5. postala konačna, Ured briše žig iz registra. Brisanje stupa na snagu na dan koji slijedi danu kada je postojeća registracija istekla.
                        
                     
                           7.
                        
                        
                           Ako su pristojbe za produljenje navedene u stavku 2. plaćene, ali registracija nije produljena, te se pristojbe vraćaju.
                        
                     
                           8.
                        
                        
                           Za dva ili više žiga može se podnijeti jedan zahtjev za produljenje, nakon uplaćenih pristojbi za svaki žig, uz uvjet da su nositelji ili predstavnici u svakom pojedinom slučaju isti.”;
                        
                     
         
               19.
            
            
               
                  U pravilu 31. stavci 3. i 4. se brišu;
               
            
         
               20.
            
            
               
                  U pravilu 32. stavak 4. zamjenjuje se sljedećim:
               
               
                           „4.
                        
                        
                           Ured otvara novi spis za novu registraciju sastavljen od cjelokupne preslike spisa izvorne registracije, uključujući prijavu za registraciju djelomičnog prijenosa i dopise koji se na to odnose. Ured novoj registraciji dodjeljuje novi registarski broj.”;
                        
                     
         
               21.
            
            
               
                  Pravilo 33. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       Pravilo 31. stavci 1., 2., 5. i 7. primjenjuju se mutatis mutandis na registraciju licencije, prijenosa licencije, stvarnog prava, prijenosa stvarnog prava, ovrhe ili stečajnog postupka, a podliježe sljedećem:
                                       
                                                   (a)
                                                
                                                
                                                   Pravilo 31. stavak 1. točka (c) ne primjenjuje se s obzirom na zahtjev za registraciju stvarnog prava, ovrhe ili stečajnog postupka;
                                                
                                             
                                                   (b)
                                                
                                                
                                                   Pravilo 31. stavak 1. točka (d) i stavak 5. ne primjenjuju se ako je zahtjev podnio nositelj žiga Zajednice.”;
                                                
                                             
                                 
                     
                           (b)
                        
                        
                           stavak 2. zamjenjuje se sljedećim:
                           
                                       „2.
                                    
                                    
                                       Zahtjev za registraciju licencije, prijenosa licencije, stvarnog prava, prijenosa stvarnog prava ili mjere izvršenja ne smatra se podnesenim sve dok se ne uplati zahtijevana pristojba.”;
                                    
                                 
                     
                           (c)
                        
                        
                           u stavku 3., „članci 19., 20. i 22.” zamjenjuje se sljedećim „članci 19. i 22.” i „u stavcima 1. i 2. gore” zamjenjuje se sljedećim „u stavku 1. ovog pravila i u pravilu 34. stavku 2.”
                        
                     
                           (d)
                        
                        
                           stavak 4. zamjenjuje se sljedećim:
                           
                                       „4.
                                    
                                    
                                       Stavci 1. i 3. primjenjuju se na odgovarajući način na prijave za žig Zajednice. Licencije, stvarna prava, stečajni postupci i mjere izvršenja upisuju se u spise koje vodi Ured vezano za prijave za žig Zajednice.”;
                                    
                                 
                     
         
               22.
            
            
               
                  Pravilo 34. zamjenjuje se sljedećim:
               
               „Pravilo 34.
               
               
                  Posebne odredbe za registraciju licencije
               
               
                           1.
                        
                        
                           Prijava za registraciju licencije može sadržavati zahtjev da se licencija upiše u registar kao jedna ili više sljedećih:
                           
                                       (a)
                                    
                                    
                                       isključiva licencija;
                                    
                                 
                                       (b)
                                    
                                    
                                       podlicencija, koju je dao primatelj licencije, čija je licencija upisana u registar;
                                    
                                 
                                       (c)
                                    
                                    
                                       licencija ograničena na samo dio proizvoda i usluga za koje je žig registriran;
                                    
                                 
                                       (d)
                                    
                                    
                                       licencija ograničena na dio Zajednice;
                                    
                                 
                                       (e)
                                    
                                    
                                       privremena licencija.
                                    
                                 
                     
                           2.
                        
                        
                           Ako je podnesen zahtjev da se licencija upiše kao licencija sukladno sa stavkom 1. točkama (c), (d) i (e), prijava za registraciju licencije navodi proizvode i usluge i dio Zajednice i vremensko razdoblje za koje se licencija dodjeljuje.”;
                        
                     
         
               23.
            
            
               
                  Pravilo 35. stavak 3. zamjenjuje se sljedećim:
               
               
                           „3.
                        
                        
                           Prijava za brisanje licencije, stvarnog prava ili mjere izvršenja ne smatra se podnesenom sve dok nije uplaćena zahtijevana pristojba.”;
                        
                     
         
               24.
            
            
               
                  Točka (c) pravila 36. stavka 1. se briše;
               
            
         
               25.
            
            
               
                  Pravilo 38. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       Rok iz članka 115. stavka 6. Uredbe u kojem podnositelj zahtjeva za opoziv ili proglašenje ništavosti mora podnijeti prijevod svojeg zahtjeva je jedan mjesec od dana podnošenja zahtjeva, po isteku kojega se zahtjev odbacuje kao nedopušten.”;
                                    
                                 
                     
                           (b)
                        
                        
                           u stavku 3. dodaje se sljedeća rečenica:
                           „Ako prijevod nije dostavljen ili je dostavljen prekasno, jezik postupka ostaje nepromijenjen.”;
                        
                     
         
               26.
            
            
               
                  Pravilo 39. zamjenjuje se sljedećim:
               
               „Pravilo 39.
               
               
                  Odbacivanje zahtjeva za opoziv ili za proglašenje ništavosti kao nedopuštenog
               
               
                           1.
                        
                        
                           Ako Ured smatra da zahtijevana pristojba nije uplaćena, on poziva podnositelja zahtjeva da plati pristojbu u roku koji on odredi. Ako zahtijevana pristojba nije plaćena u roku koji odredi Ured, Ured obavješćuje podnositelja zahtjeva da se zahtjev za opoziv ili za proglašenje ništavosti ne smatra podnesenim. Ako je pristojba uplaćena nakon isteka određenog roka, vraća se podnositelju prijave.
                        
                     
                           2.
                        
                        
                           Ako prijevod zahtijevan na temelju pravila 38. stavka 1. nije podnesen u propisanom roku, Ured odbacuje zahtjev za opoziv ili za proglašenje ništavosti kao nedopušten.
                        
                     
                           3.
                        
                        
                           Ako Ured smatra da zahtjev nije sukladan s pravilom 37., on poziva podnositelja zahtjeva da ukloni utvrđene nedostatke u roku koji Ured odredi.
                        
                     
                           4.
                        
                        
                           Svaka odluka o odbacivanju zahtjeva za opoziv ili proglašenje ništavosti sukladno sa stavcima 2. i 3. prosljeđuje se podnositelju zahtjeva i nositelju žiga Zajednice.”;
                        
                     
         
               27.
            
            
               
                  Pravilo 40. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       O svakom zahtjevu za opoziv ili za proglašenje ništavosti koji se smatra podnesenim, obavješćuje se nositelj žiga Zajednice. Ako Ured zahtjev smatra dopuštenim, poziva nositelja žiga Zajednice da podnese svoje primjedbe u roku koji odobri Ured.”;
                                    
                                 
                     
                           (b)
                        
                        
                           stavak 4. zamjenjuje se sljedećim:
                           
                                       „4.
                                    
                                    
                                       Osim ako pravilo 69. određuje ili dopušta drukčije, sve se primjedbe koje podnesu stranke šalju drugim strankama u pitanju.”;
                                    
                                 
                     
                           (c)
                        
                        
                           stavak 5. zamjenjuje se sljedećim:
                           
                                       „5.
                                    
                                    
                                       U slučaju zahtjeva za opoziv na temelju članka 50. stavka 1. točke (a) Uredbe, Ured poziva nositelja žiga Zajednice da dostavi dokaz o stvarnoj uporabi žiga, u roku koji on odobri. Ako se dokaz ne podnese u određenom roku, žig Zajednice se opoziva. Pravilo 22. stavci 2., 3. i 4. primjenjuju se na odgovarajući način.”;
                                    
                                 
                     
                           (d)
                        
                        
                           dodaje se novi stavak 6.:
                           
                                       „6.
                                    
                                    
                                       Ako podnositelj treba dostaviti dokaz o uporabi ili dokaz da postoje opravdani razlozi za izostanak uporabe sukladno s člankom 56. stavcima 2. i 3. Uredbe, Ured poziva podnositelja da dostavi dokaz o stvarnoj uporabi žiga u roku koji on odobri. Ako dokaz nije dostavljen u određenom roku, zahtjev za proglašenje ništavosti se odbija. Pravilo 22. stavci 2., 3. i 4. primjenjuju se mutatis mutandis.”;
                                    
                                 
                     
         
               28.
            
            
               
                  Pravila 44. i 45. zamjenjuju se sljedećim:
               
               „Pravilo 44.
               
               
                  Zahtjev za pretvaranje
               
               
                           1.
                        
                        
                           Zahtjev za pretvaranje prijave za žig Zajednice ili registriranog žiga Zajednice u prijavu za nacionalni žig sukladno s člankom 108. Uredbe sadržava:
                           
                                       (a)
                                    
                                    
                                       ime i adresu podnositelja zahtjeva za pretvaranje sukladno s pravilom 1. stavkom 1. točkom (b);
                                    
                                 
                                       (b)
                                    
                                    
                                       registarski broj prijave za žig Zajednice ili registarski broj žiga Zajednice;
                                    
                                 
                                       (c)
                                    
                                    
                                       navod razloga za pretvaranje sukladno s članku 108. stavkom 1. točkom (a) ili (b) Uredbe;
                                    
                                 
                                       (d)
                                    
                                    
                                       ime države članice ili država članica za koje se zahtijeva pretvaranje;
                                    
                                 
                                       (e)
                                    
                                    
                                       ako se zahtjev ne odnosi na sve proizvode i usluge za koje je prijava podnesena ili za koje je registriran žig, zahtjev mora sadržavati naznaku proizvoda i usluga za koje se zahtijeva pretvaranje i ako se pretvaranje zahtijeva za više od jedne države članice i popis proizvoda i usluga nije isti za sve države članice, navod predmetnih proizvoda i usluga za svaku pojedinu državu članicu;
                                    
                                 
                                       (f)
                                    
                                    
                                       ako se pretvaranje zahtijeva sukladno s člankom 108. stavkom 6. Uredbe, zahtjev sadržava naznaku datuma kada je odluka nacionalnog suda postala pravomoćna i presliku te odluke; preslika se može podnijeti na jeziku na kojem je odluka donesena.
                                    
                                 
                     
                           2.
                        
                        
                           Zahtjev za pretvaranje podnosi se u odgovarajućem roku sukladno s člankom 108. stavcima 4., 5. ili 6. Uredbe. Ako se pretvaranje zahtijeva nakon neuspjelog produljenja registracije, rok od tri mjeseca predviđen u članku 108. stavku 5. Uredbe počinje teći na dan nakon zadnjeg dana kada se može predočiti zahtjev za produljenje, sukladno s člankom 47. stavkom 3. Uredbe.
                        
                     
                  Pravilo 45.
               
               
                  Ispitivanje zahtjeva za pretvaranje
               
               
                           1.
                        
                        
                           Ako zahtjev za pretvaranje nije sukladan sa zahtjevima članka 108. stavaka 1. i 2. Uredbe ili nije podnesen u odgovarajućem roku od tri mjeseca ili ne zadovoljava pravilo 44. ili druga pravila, Ured sukladno s tim obavješćuje podnositelja zahtjeva i određuje rok u kojem on može izmijeniti zahtjev ili dostaviti bilo kakve informacije ili dokaze koji nedostaju.
                        
                     
                           2.
                        
                        
                           Ako naknada za pretvaranje nije plaćena u odgovarajućem roku od tri mjeseca, Ured obavješćuje podnositelja zahtjeva da se smatra da zahtjev za pretvaranje nije podnesen.
                        
                     
                           3.
                        
                        
                           Ako dokazi koji nedostaju nisu dostavljeni u roku koji odredi Ured, Ured odbacuje zahtjev za pretvaranje.
                           Ako se primjenjuje članak 108. stavak 2. Uredbe, Ured odbacuje zahtjev za pretvaranje kao nedopušten samo s obzirom na one države članice za koje je pretvaranje isključena prema toj odredbi.
                        
                     
                           4.
                        
                        
                           Ako je Ured ili sud za žig Zajednice odbio prijavu za žig Zajednice ili proglasio žig Zajednice ništavim iz apsolutnih razloga pozivanjem na jezik države članice, pretvaranje se isključuje prema članku 108. stavku 2. Uredbe za sve države članice u kojima je taj jezik jedan od službenih jezika. Ako je Ured ili sud za žig Zajednice odbio prijavu za žig Zajednice iz apsolutnih razloga za koje se smatra da se primjenjuju u cijeloj Zajednici ili na račun ranijeg žiga Zajednice ili drugog prava industrijskog vlasništva Zajednice, pretvaranje se isključuje prema članku 108. stavku 2. Uredbe za sve države članice.”;
                        
                     
         
               29.
            
            
               
                  Pravilo 47. zamjenjuje se sljedećim:
               
               „Pravilo 47.
               
               
                  Prijenos u središnje urede za industrijsko vlasništvo država članica
               
               Kada je zahtjev za pretvaranje sukladan sa zahtjevima Uredbe i ovih pravila, Ured prenosi zahtjev za pretvaranje i podatke iz pravila 84. stavka 2. u središnje urede za industrijsko vlasništvo država članica, uključujući Ured Beneluksa za žigove, za koje se zahtjev smatra dopuštenim. Ured obavješćuje podnositelja zahtjeva o datumu prijenosa.”;
            
         
               30.
            
            
               
                  U pravilu 50. stavku 1. dodaje se sljedeće:
               
               „Osobito kada se žalba ulaže protiv odluke donesene u postupku prigovora, članak 78.a Uredbe ne primjenjuje se na rokove određene sukladno s člankom 61. stavkom 2. Uredbe.
               Ako je žalba uložena protiv odluke Odjela za prigovore, žalbeno vijeće ograničuje svoje ispitivanje žalbe na činjenice i dokaze podnesene u roku koji odredi Odjel za prigovore sukladno s Uredbom i ovim pravilima, osim ako žalbeno vijeće smatra da se u obzir trebaju uzeti dodatne i dopunske činjenice i dokazi sukladno s člankom 74. stavkom 2. Uredbe.”;
            
         
               31.
            
            
               
                  Pravilo 51. zamjenjuje se sljedećim:
               
               „Pravilo 51.
               
               
                  Povrat pristojbi za žalbu
               
               Pristojba za žalbu vraća se po nalogu:
               
                           (a)
                        
                        
                           odjela čija je odluka opozvana, ako dozvoli reviziju sukladno s člankom 60. stavkom 1. ili člankom 60.a Uredbe;
                        
                     
                           (b)
                        
                        
                           žalbenog vijeća, ako dopušta žalbu i smatra takav povrat pravednim zbog bitne povrede postupka.”;
                        
                     
         
               32.
            
            
               
                  Pravilo 53. zamjenjuje se sljedećim:
               
               „Pravilo 53.
               
               
                  Ispravci pogrešaka u odlukama
               
               Ako Ured primijeti, po službenoj dužnosti ili na zahtjev stranke u postupku, jezične pogreške, pogreške pri prijepisu i očite pogreške u odlučivanju, osigurava da tu pogrešku ispravi odgovorni odjel ili odsjek.”;
            
         
               33.
            
            
               
                  Umeće se sljedeće pravilo 53.a:
               
               „Pravilo 53.a
               
               
                  Opoziv odluke ili unosa u registar
               
               
                           1.
                        
                        
                           Ako Ured primijeti, po službenoj dužnosti ili na temelju informacija stranaka u postupku, da odluka ili unos u registar podliježu opozivu sukladno s člankom 77.a Uredbe, obavješćuje stranku na koju se opoziv odnosi o namjeravanom opozivu.
                        
                     
                           2.
                        
                        
                           Stranka na koju se opoziv odnosi može podnijeti primjedbe o namjeravanom opozivu u roku koji odredi Ured.
                        
                     
                           3.
                        
                        
                           Ako se stranka na koju se opoziv odnosi složi s namjeravanim opozivom ili ako ne podnese primjedbe u roku, Ured opoziva odluku ili unos. Ako se stranka na koju se opoziv odnosi ne složi s opozivom, Ured donosi odluku o opozivu.
                        
                     
                           4.
                        
                        
                           Stavci 1., 2. i 3. primjenjuju se mutatis mutandis ako je vjerojatno da će opoziv utjecati na više od jedne stranke. U tim slučajevima primjedbe koje podnese jedna od stranaka sukladno sa stavkom 3. uvijek se šalju drugoj stranci ili strankama s pozivom da i one podnesu svoje primjedbe.
                        
                     
                           5.
                        
                        
                           Ako opoziv odluke ili unos u registar utječu na odluku ili na unos koji je objavljen, opoziv se također objavljuje.
                        
                     
                           6.
                        
                        
                           Za opoziv je sukladno sa stavcima 1. do 4. nadležan odjel ili jedinica koja je donijela odluku.”;
                        
                     
         
               34.
            
            
               
                  Pravilo 59. stavak 4. zamjenjuje se sljedećim:
               
               
                           „4.
                        
                        
                           Iznose i predujam troškova koji se plaćaju sukladno sa stavcima 1., 2. i 3. određuje predsjednik Ureda i objavljuju se u Službenom listu Ureda. Iznosi se obračunavaju na istoj osnovi kako je određeno u Pravilniku o osoblju za dužnosnike Europskih zajednica i njegovu Prilogu VII.”;
                        
                     
         
               35.
            
            
               
                  Pravilo 60. zamjenjuje se sljedećim:
               
               „Pravilo 60.
               
               
                  Zapisnik o usmenom postupku
               
               
                           1.
                        
                        
                           O usmenom postupku ili izvođenju dokaza sastavlja se zapisnik koji sadržava:
                           
                                       (a)
                                    
                                    
                                       datum postupka;
                                    
                                 
                                       (b)
                                    
                                    
                                       imena nadležnih službenika Ureda, stranka, njihovih zastupnika te svjedoka i vještaka koji su prisutni;
                                    
                                 
                                       (c)
                                    
                                    
                                       prijave i zahtjevi koje podnose stranke u postupku;
                                    
                                 
                                       (d)
                                    
                                    
                                       način davanja ili pribavljanja dokaza;
                                    
                                 
                                       (e)
                                    
                                    
                                       ako je primjenjivo, nalog ili odluke koje je izdao Ured.
                                    
                                 
                     
                           2.
                        
                        
                           Zapisnik postaje sastavni dio spisa relevantne prijave za žig Zajednice ili registracije. Stranke dobivaju presliku zapisnika.
                        
                     
                           3.
                        
                        
                           Ako su saslušani svjedoci, vještaci ili stranke sukladno s člankom 76. stavku 1. točkama (a) do (d) Uredbe ili pravilu 59. stavku 2., njihove se izjave zapisuju.”;
                        
                     
         
               36.
            
            
               
                  Pravilo 61. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       U postupcima pred Uredom sve obavijesti Ureda imaju oblik prijenosa izvornog dokumenta, njegove neovjerene preslike ili računalni ispis sukladno s pravilom 55., ili vezano uz dokumente koje stvaraju same stranke, duplikate ili neovjerene preslike.”;
                                    
                                 
                     
                           (b)
                        
                        
                           dodaje se sljedeći stavak 3.:
                           
                                       „3.
                                    
                                    
                                       Ako je primatelj naveo broj telefaksa ili podatke za komunikaciju s njim putem tehničkih sredstava, Ured može birati između bilo kojih od tih sredstava obavješćivanja ili obavješćivanja putem pošte.”;
                                    
                                 
                     
         
               37.
            
            
               
                  Pravilo 62. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       Odluke koje imaju predviđen rok za žalbu, pozivi i drugi dokumenti koje određuje predsjednik Ureda šalju se preporučenom pošiljkom s povratnicom. Sve druge obavijesti šalju se običnom poštom.”;
                                    
                                 
                     
                           (b)
                        
                        
                           druga rečenica stavka 2. se briše;
                        
                     
                           (c)
                        
                        
                           stavak 5. zamjenjuje se sljedećim:
                           
                                       „5.
                                    
                                    
                                       Obavijest poslana običnom poštom smatra se pristiglom deseti dan od dana odašiljanja.”;
                                    
                                 
                     
         
               38.
            
            
               
                  U pravilu 65. stavku 1. druga rečenica zamjenjuje se sljedećim:
               
               „Obavijest se smatra poslanom na dan kada ju je zaprimio telefaks uređaj primatelja.”;
            
         
               39.
            
            
               
                  Pravilo 66. stavak 1. zamjenjuje se sljedećim:
               
               
                           „1.
                        
                        
                           Ako se ne može ustanoviti adresa primatelja ili ako se nakon jednog pokušaja obavješćivanje pokazalo nemogućim, obavješćivanje se obavlja javnom obaviješću.”;
                        
                     
         
               40.
            
            
               
                  Pravilo 72. stavak 2. zamjenjuje se sljedećim:
               
               
                           „2.
                        
                        
                           Ako rok ističe na dan kada je došlo do općeg prekida isporuke pošte u državi članici gdje je smješten Ured ili ako i u mjeri u kojoj je predsjednik Ureda dopustio da se obavijesti pošalju elektroničkim putem sukladno s pravilom 82., kada je došlo do trenutačnog prekida veze Ureda s tim elektroničkim sredstvima komunikacije, rok se produljuje do prvog dana nakon takvog prekida, kada je Ured otvoren za zaprimanje dokumenata i kada se isporučuje obična pošta. Trajanje razdoblja prekida određuje predsjednik Ureda.”;
                        
                     
         
               41.
            
            
               
                  Pravilo 72. stavak 4. zamjenjuje se sljedećim:
               
               
                           „4.
                        
                        
                           U slučaju da iznimni događaji kao što su prirodne nepogode ili štrajk prekinu ili poremete pravilno obavješćivanje stranaka u postupku pred Uredom ili obrnuto, predsjednik Ureda može odrediti da se za stranke u postupku, koje imaju svoje boravište ili registrirani ured u predmetnoj državi ili koji su imenovali zastupnika sa službenom adresom u predmetnoj državi, svi rokovi koji bi inače istekli na dan ili nakon dana početka takvog događaja, kako on odredi, produljuju do datuma koji on odredi. Ako događaj pogađa sjedište Ureda, u takvoj se odluci predsjednika navodi da se primjenjuje s obzirom na sve stranke u postupku.”;
                        
                     
         
               42.
            
            
               
                  Pravilo 76. mijenja se kako slijedi:
               
               
                           (a)
                        
                        
                           stavci 1. do 4. zamjenjuju se sljedećim:
                           
                                       „1.
                                    
                                    
                                       Odvjetnici i stručni zastupnici navedeni na popisu koji vodi Ured sukladno s člankom 89. stavkom 2. Uredbe podnose Uredu potpisano ovlaštenje za ulaganje u spise samo ako to Ured izričito zahtjeva ili ako postoji više stranaka u postupku u kojem predstavnici nastupaju pred Uredom, ako to druga stranka izričito zahtjeva.
                                    
                                 
                                       2.
                                    
                                    
                                       Zaposlenici koji postupaju u ime fizičkih ili pravnih osoba sukladno s člankom 88. stavkom 3. Uredbe podnose Uredu potpisano ovlaštenje za ulaganje u spise.
                                    
                                 
                                       3.
                                    
                                    
                                       Ovlaštenje se može podnijeti na bilo kojem službenom jeziku Zajednice. Može obuhvaćati jednu ili više prijava ili registriranih žigova ili može biti u obliku općeg ovlaštenja kojim se zastupnik ovlašćuje postupati s obzirom na sve postupke pred Uredom u kojima je osoba koja daje ovlaštenje stranka.
                                    
                                 
                                       4.
                                    
                                    
                                       Ako se zahtijeva, sukladno sa stavcima 1. ili 2., da se podnese potpisano ovlaštenje, Ured navodi rok u kojem se ovlaštenje mora podnijeti. Ako se ovlaštenje ne podnese u danom roku, postupak se nastavlja sa zastupanom osobom. Svaka radnja u postupku, osim podnošenja prijave, koju je obavio zastupnik smatra se neobavljenom, ako je zastupana osoba ne odobri u roku koji odredi Ured. To ne utječe na primjenu članka 88. stavka 2. Uredbe.”;
                                    
                                 
                     
                           (b)
                        
                        
                           stavci 8. i 9. zamjenjuju se sljedećim:
                           
                                       „8.
                                    
                                    
                                       Kada se Ured obavješćuje o imenovanju zastupnika, ime i službena adresa zastupnika navode se sukladno s pravilom 1. stavkom 1. točkom (e). Kada pred Uredom nastupa zastupnik koji je već bio imenovan zastupnikom, on navodi svoje ime i po mogućnosti svoj identifikacijski broj koji mu je Ured dodijelio. Ako ista stranka imenuje nekoliko zastupnika, oni mogu, neovisno o suprotnim odredbama u njihovim ovlaštenjima, nastupati zajednički ili pojedinačno.
                                    
                                 
                                       9.
                                    
                                    
                                       Imenovanje ili ovlaštenje udruženja zastupnika smatra se imenovanjem ili ovlaštenjem bilo kojeg zastupnika koji djeluje u tom udruženju.”;
                                    
                                 
                     
         
               43.
            
            
               
                  Pravilo 79. mijenja se kako slijedi:
               
               
                           (a)
                        
                        
                           točke (a) i (b) zamjenjuju se sljedećim:
                           
                                       „(a)
                                    
                                    
                                       podnoseći potpisani izvornik predmetnog dokumenta u Ured, poštom, osobnom dostavom ili drukčije;
                                    
                                 
                                       (b)
                                    
                                    
                                       odašiljući dokument telefaksom sukladno s pravilom 80.;”
                                    
                                 
                     
                           (b)
                        
                        
                           točka (c) briše se;
                        
                     
         
               44.
            
            
               
                  Umeće se sljedeće pravilo 79.a:
               
               „Pravilo 79.a
               
               
                  Prilozi pisanim obavijestima
               
               Kada je dokument ili dokazni predmet podnesen sukladno s pravilom 79. točkom (a) od stranke u postupku pred Uredom u kojem ima više od jedne stranke u postupku, dokument ili dokazni predmet, kao i bilo koji prilog dokumentu, podnosi se u onoliko preslika koliko je stranaka u postupku.”;
            
         
               45.
            
            
               
                  Pravilo 80. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       Ako je prijava za žig Zajednice podnesena Uredu putem telefaksa, a prijava sadržava prikaz žiga prema pravilu 3. stavku 2. a ne zadovoljava zahtjeve tog pravila, podnosi se zahtijevani prikaz prikladan za objavu Uredu sukladno s pravilom 79. stavkom (a). Ako je prikaz zaprimljen u Uredu u roku mjesec dana od dana zaprimanja telefaksa, prikaz se smatra zaprimljenim od strane Ureda na dan kada je pristigao i telefaks.”;
                                    
                                 
                     
                           (b)
                        
                        
                           u stavku 3. dodaje se sljedeća rečenica:
                           „Ako je obavijest poslana elektronički, navod imena pošiljatelja jednakovrijedan je potpisu.”;
                        
                     
                           (c)
                        
                        
                           stavak 4. briše se;
                        
                     
         
               46.
            
            
               
                  Pravilo 81. briše se;
               
            
         
               47.
            
            
               
                  Pravilo 82. mijenja se kako slijedi:
               
               
                           (a)
                        
                        
                           stavak 1. zamjenjuje se sljedećim:
                           
                                       „1.
                                    
                                    
                                       Predsjednik Ureda određuje mogu li se, u kojoj mjeri i pod kojim tehničkim uvjetima obavijesti slati Uredu elektroničkim putem.”;
                                    
                                 
                     
                           (b)
                        
                        
                           stavak 4. briše se;
                        
                     
         
               48.
            
            
               
                  Pravilo 83. zamjenjuje se sljedećim:
               
               „Pravilo 83.
               
               
                  Obrasci
               
               
                           1.
                        
                        
                           Ured daje besplatno na raspolaganje javnosti obrasce za potrebe:
                           
                                       (a)
                                    
                                    
                                       podnošenja prijave za žig Zajednice, uključujući ako je prikladno zahtjev za izvještaj o pretraživanju;
                                    
                                 
                                       (b)
                                    
                                    
                                       podnošenja prigovora;
                                    
                                 
                                       (c)
                                    
                                    
                                       zahtjeva za opoziv ili proglašenje ništavim;
                                    
                                 
                                       (d)
                                    
                                    
                                       zahtjeva za registraciju prijenosa i obrazac za prijenos i dokument za prijenos predviđen pravilom 51. stavkom 5.;
                                    
                                 
                                       (e)
                                    
                                    
                                       prijave za registraciju licencije;
                                    
                                 
                                       (f)
                                    
                                    
                                       zahtjeva za produljenje registracije žiga Zajednice;
                                    
                                 
                                       (g)
                                    
                                    
                                       podnošenja žalbe;
                                    
                                 
                                       (h)
                                    
                                    
                                       ovlašćivanja zastupnika, u obliku pojedinačnog ovlaštenja ili u obliku općeg ovlaštenja;
                                    
                                 
                                       (i)
                                    
                                    
                                       podnošenja međunarodne prijave ili naknadne designacije sukladno s Madridskim protokolom Uredu.
                                    
                                 
                     
                           2.
                        
                        
                           Stranke u postupku pred Uredom također mogu koristiti:
                           
                                       (a)
                                    
                                    
                                       obrasce ustanovljene sukladno s Ugovorom o pravu žiga ili sukladno s preporukama skupštine Pariške unije za zaštitu industrijskog vlasništva;
                                    
                                 
                                       (b)
                                    
                                    
                                       uz iznimku obrasca koji se navodi u točki (i) stavka 1., obrasce jednakog sadržaja i formata.
                                    
                                 
                     
                           3.
                        
                        
                           Ured stavlja na raspolaganje sve obrasce koji se navode u stavku 1. na svim službenim jezicima Zajednice.”;
                        
                     
         
               49.
            
            
               
                  Pravilo 84. mijenja se kako slijedi:
               
               
                           (a)
                        
                        
                           u stavku 2. točka (d) zamjenjuje se sljedećim:
                           
                                       „(d)
                                    
                                    
                                       ime i adresa podnositelja prijave;”
                                    
                                 
                     
                           (b)
                        
                        
                           stavak 3. mijenja se kako slijedi:
                           
                                       i.
                                    
                                    
                                       točka i. zamjenjuje se sljedećim:
                                       
                                                   „i.
                                                
                                                
                                                   izvršenje sukladno s člankom 20. Uredbe i stečajni postupci sukladno s člankom 21. Uredbe;”
                                                
                                             
                                 
                                       ii.
                                    
                                    
                                       dodaju se sljedeće točke (w) i (x):
                                       
                                                   „(w)
                                                
                                                
                                                   razdvajanje registracije sukladno s člankom 48.a Uredbe i pravilom 25.a, zajedno s točkama navedenima u stavku 2. s obzirom na razdvojenu registraciju, kao i popis proizvoda i usluga izvorne registracije s izmjenama;
                                                
                                             
                                                   (x)
                                                
                                                
                                                   opoziv odluke ili unosa u registar sukladno s člankom 77.a Uredbe, ako se opoziv tiče odluke ili unosa koji su objavljeni.”;
                                                
                                             
                                 
                     
         
               50.
            
            
               
                  U pravilu 85. stavak 1. zamjenjuje se sljedećim:
               
               
                           „1.
                        
                        
                           Glasnik žigova Zajednice objavljuje se na način i učestalošću kako odredi predsjednik Ureda.”;
                        
                     
         
               51.
            
            
               
                  Pravilo 89. stavci 1. i 2. zamjenjuju se sljedećim:
               
               
                           „1.
                        
                        
                           Uvid u spise prijava žiga Zajednice i registriranih žigova zajednice odnosi se na izvorni dokument ili na njihove preslike ili tehnička sredstva pohrane, ako su spisi tako pohranjeni. Načine uvida određuje predsjednik Ureda.
                           Pri uvidu u spise sukladno sa stavcima 3., 4. i 5. zahtjev uvid u spise ne smatra se podnesenim sve dok nije uplaćena zahtijevana pristojba. Pristojba se ne plaće ako se uvid u tehnička sredstva pohrane odvija putem Interneta.
                        
                     
                           2.
                        
                        
                           Ako se zahtijeva uvid u spise prijave žiga Zajednice koji još nije objavljen sukladno s člankom 40. Uredbe, zahtjev sadržava navod i dokaz da je podnositelj prijave suglasan s uvidom ili da je izjavio da će se nakon registracije žiga pozvati na temelju nje na prava protiv stranke koja zahtijeva uvid.”;
                        
                     
         
               52.
            
            
               
                  Pravilo 91. zamjenjuje se sljedećim:
               
               „Pravilo 91.
               
               
                  Pohrana spisa
               
               
                           1.
                        
                        
                           Predsjednik Ureda određuje oblik u kojem se spisi pohranjuju.
                        
                     
                           2.
                        
                        
                           Ako se spisi pohranjuju u elektroničkom obliku, ti se elektronički spisi, ili njihove sigurnosne kopije, pohranjuju bez vremenskog ograničenja. Izvorni dokumenti koje su podnijele stranke u postupku koji čine temelj takvog elektroničkog spisa uklanjaju se u određenom roku nakon što ih je Ured zaprimio, koji određuje predsjednik Ureda.
                        
                     
                           3.
                        
                        
                           Ako se spisi ili dijelovi spisa pohranjuju u nekom drugom obliku osim elektroničkog, dokumenti ili dokazi koji sačinjavaju dio takvog spisa pohranjuju se na najmanje pet godina od kraja godine u kojoj:
                           
                                       (a)
                                    
                                    
                                       je prijava odbačena ili povučena ili se smatra povučenom;
                                    
                                 
                                       (b)
                                    
                                    
                                       registracija žiga Zajednice u potpunosti ističe sukladno s člankom 47. Uredbe;
                                    
                                 
                                       (c)
                                    
                                    
                                       je upisano odricanje od žiga Zajednice sukladno s člankom 49. Uredbe;
                                    
                                 
                                       (d)
                                    
                                    
                                       je žig Zajednice u cijelosti brisan iz registra sukladno s člankom 56. stavkom 6. ili člankom 96. stavkom 6. Uredbe.”;
                                    
                                 
                     
         
               53.
            
            
               
                  Pravilo 94. mijenja se kako slijedi:
               
               
                           (a)
                        
                        
                           stavak 3. zamjenjuje se sljedećim:
                           
                                       „3.
                                    
                                    
                                       Ako iznos troškova nije bio određen na temelju prve rečenice članka 81. stavka 6. Uredbe, zahtjevu za određenje troškova prilaže se račun i podupirući dokazi. Za troškove zastupanja navedene u stavku 7. točki (d) ovog pravila, dovoljna je potvrda zastupnika da su troškovi učinjeni. Za ostale troškove dovoljno je iskazati njihovu vrijednost. Ako je iznos troškova određen sukladno s prvom rečenicom članka 81. stavka 6. Uredbe, troškovi zastupanja se odobravaju na razini određenoj u stavku 7. točki (d) ovog pravila bez obzira na to jesu li zaista učinjeni.”;
                                    
                                 
                     
                           (b)
                        
                        
                           u stavku 4. riječi „druga rečenica članka 81. stavka 6.” zamjenjuju se sljedećim „treća rečenica članka 81. stavka 6.”;.
                        
                     
                           (c)
                        
                        
                           stavak 7. zamjenjuje se sljedećim:
                           
                                       „7.
                                    
                                    
                                       Pridržavajući se stavka 3. ovog pravila, troškove bitne za postupak i stvarno učinjene od strane stranke koja je uspjela u postupku snosit stranka koja je nije uspjela u postupku sukladno s člankom 81. stavkom 1. Uredbe na temelju sljedećih najviših kriterija:
                                       
                                                   (a)
                                                
                                                
                                                   ako stranku ne predstavlja predstavnik, putne troškove i dnevnicu jedne stranke za jednu osobu za dolazni i povratni put između mjesta boravišta ili mjesta rada i mjesta gdje se održava usmeni postupak sukladno s pravilom 56.:
                                                   
                                                               i.
                                                            
                                                            
                                                               trošak putovanja željeznicom u prvom razredu, uključujući uobičajene prijevozne dodatke, ako ukupna udaljenost željeznicom nije veća od 800 km;
                                                            
                                                         
                                                               ii.
                                                            
                                                            
                                                               trošak avionske karte ekonomskog razreda, ako ukupna udaljenost željeznicom prelazi 800 km ili put uključuje prijelaz preko mora;
                                                            
                                                         
                                                               iii.
                                                            
                                                            
                                                               dnevnica, kako je određeno u članku 13. Priloga VII. Pravilniku o osoblju za dužnosnike Europskih zajednica;
                                                            
                                                         
                                             
                                                   (b)
                                                
                                                
                                                   putni troškovi zastupnika u smislu članka 89. stavka 1. Uredbe, prema kriterijima određenima u točki (a) podtočkama i. i ii. ovog pravila;
                                                
                                             
                                                   (c)
                                                
                                                
                                                   putni troškovi, dnevnice, naknade za gubitak zarade i naknade na koje svjedoci i vještaci imaju pravo sukladno s pravilom 59. stavcima 2., 3. i 4., u mjeri u kojoj konačnu odgovornost ima stranka u postupku sukladno s pravilom 59. stavkom 5. točkom (b);
                                                
                                             
                                                   (d)
                                                
                                                
                                                   troškovi zastupanja, u smislu članka 89. stavka 1. Uredbe:
                                                   
                                                               i.
                                                            
                                                            
                                                               podnositelja prigovora u postupku povodom prigovora:
                                                               
                                                                            
                                                                        
                                                                        
                                                                           300 eura;
                                                                        
                                                                     
                                                         
                                                               ii.
                                                            
                                                            
                                                               podnositelja prijave u postupku povodom prigovora:
                                                               
                                                                            
                                                                        
                                                                        
                                                                           300 eura;
                                                                        
                                                                     
                                                         
                                                               iii.
                                                            
                                                            
                                                               podnositelja zahtjeva u postupku koji se odnosi na opoziv ili proglašenje ništavosti žiga Zajednice:
                                                               
                                                                            
                                                                        
                                                                        
                                                                           450 eura;
                                                                        
                                                                     
                                                         
                                                               iv.
                                                            
                                                            
                                                               nositelja žiga u postupku povodom zahtjeva za opoziv ili proglašenje ništavosti žiga Zajednice:
                                                               
                                                                            
                                                                        
                                                                        
                                                                           450 eura;
                                                                        
                                                                     
                                                         
                                                               v.
                                                            
                                                            
                                                               podnositelja žalbe u žalbenom postupku:
                                                               
                                                                            
                                                                        
                                                                        
                                                                           550 eura;
                                                                        
                                                                     
                                                         
                                                               vi.
                                                            
                                                            
                                                               protustranke u žalbenom postupku:
                                                               
                                                                            
                                                                        
                                                                        
                                                                           550 eura;
                                                                        
                                                                     
                                                         
                                                               vii.
                                                            
                                                            
                                                               ako je proveden usmeni postupak na koji su stranke bile pozvane sukladno s pravilom 56., iznos naveden u točkama i. do vi. povisuje se za 400 eura;
                                                            
                                                         
                                             
                                                   (e)
                                                
                                                
                                                   ako postoji više podnositelja prijava ili (pod)nositelja prijave za žig Zajednice ili registracije ili ako postoji više stranaka ili podnositelja zahtjeva za opoziv ili proglašenje ništavosti koji su podnijeli prigovor ili zahtjev za opoziv ili proglašenje ništavosti zajedno, stranka koja nije uspjela u postupku snosi troškove navedene u točki i. za samo jednu takvu osobu;
                                                
                                             
                                                   (f)
                                                
                                                
                                                   ako stranku koja je uspjela u postupku zastupa više od jednog zastupnika u smislu članka 89. stavka 1. Uredbe, stranka koja nije uspjela u postupku snosi troškove navedene u točkama (b) i (d) ovog pravila za samo jednu takvu osobu;
                                                
                                             
                                                   (g)
                                                
                                                
                                                   stranka koja nije uspjela u postupku nije obvezna stranci koja je uspjela u postupku nadoknaditi druge troškove, izdatke ili naknade, osim onih koji se navode u točkama (a) do (f).”;
                                                
                                             
                                 
                     
         
               54.
            
            
               
                  Pravilo 98. zamjenjuje se sljedećim:
               
               „Pravilo 98.
               
               
                  Prijevodi
               
               
                           1.
                        
                        
                           Ako se treba priložiti prijevod dokumenta, on identificira dokument na koji se odnosi i prikazuje strukturu i sadržaj izvornog dokumenta. Ured može zahtijevati podnošenje ovjere da se prijevod odgovara izvornom tekstu u roku koji on odredi. Predsjednik Ureda određuje način na koji se prijevod ovjerava.
                        
                     
                           2.
                        
                        
                           Osim kada Uredba ili ova pravila drukčije odrede, dokument za koji se treba podnijeti prijevod Ured ne smatra zaprimljenim
                           
                                       (a)
                                    
                                    
                                       ako je Ured zaprimio prijevod nakon isteka odgovarajućeg roka za podnošenje izvornog dokumenta ili prijevoda;
                                    
                                 
                                       (b)
                                    
                                    
                                       u slučaju stavka 1., ako ovjera nije podnesena u navedenom roku.”;
                                    
                                 
                     
         
               55.
            
            
               
                  Pravilo 100. zamjenjuje se sljedećim:
               
               „Pravilo 100.
               
               
                  Odluke koje je donio jedan član
               
               Slučajevi u kojima sukladno s člankom 127. stavkom 2. ili člankom 129. stavkom 2. Uredbe jedan član Odjela za prigovor ili Odjela za poništaj može donijeti odluku su sljedeći:
               
                           (a)
                        
                        
                           odluke o raspodjeli troškova;
                        
                     
                           (b)
                        
                        
                           odluke o određivanju iznosa troškova koji se trebaju platiti sukladno s prvom rečenicom članka 81. stavka 6. Uredbe;
                        
                     
                           (c)
                        
                        
                           odluke da se spis zatvori ili da se postupak ne nastavi;
                        
                     
                           (d)
                        
                        
                           odluke da se prigovor odbaci kao nedopušten prije isteka roka navedenog u pravilu 18. stavku 1.;
                        
                     
                           (e)
                        
                        
                           odluke o suspenziji postupka;
                        
                     
                           (f)
                        
                        
                           odluke o spajanju ili razdvajanju višestrukih prigovora sukladno s pravilom 21. stavkom 1.”;
                        
                     
         
               56.
            
            
               
                  Stavci 1., 2. i 3. pravila 101. zamjenjuju se sljedećim:
               
               
                           „1.
                        
                        
                           Prema potrebi predsjednik Ureda zahtijeva od Komisije da ispita priznaje li država koja nije stranka Pariške konvencije ili Sporazuma o uspostavljanju Svjetske trgovinske organizacije uzajamnost u smislu članka 29. stavka 5. Uredbe.
                        
                     
                           2.
                        
                        
                           Ako Komisija utvrdi da se priznaje uzajamnost sukladno sa stavkom 1., ona objavljuje komunikaciju u tom smislu u Službenom listu Europske unije.
                        
                     
                           3.
                        
                        
                           Članak 29. stavak 5. Uredbe primjenjuje se od dana objave u Službenom listu Europske unije komunikacije navedene u stavku 2., osim ako se u komunikaciji navodi raniji datum primjene. Prestaje se primjenjivati od datuma objave u Službenom listu Europske unije komunikacije Komisije da se uzajamnost više ne priznaje, osim ako komunikacija navodi raniji datum od kojeg se primjenjuje.”;
                        
                     
         
               57.
            
            
               
                  Pravilo 114. mijenja se kako slijedi:
               
               
                           (a)
                        
                        
                           u stavku 1. točka (d) zamjenjuje se sljedećim:
                           
                                       „(d)
                                    
                                    
                                       navodi i elementi navedeni u pravilu 15. stavku 2. točkama (b) do (h).”;
                                    
                                 
                     
                           (b)
                        
                        
                           u stavku 2., uvodna se rečenica zamjenjuje se sljedećim:
                           „Primjena pravila 15. stavaka 1., 3. i 4. i pravila 16. do 22. podliježe sljedećem:”;
                        
                     
         
               58.
            
            
               
                  Točka (c) pravila 122. stavka 1. zamjenjuje se sljedećim:
               
               
                           „(c)
                        
                        
                           navodi i elementi navedeni u pravilu 44. stavku 1. točkama (a), (c), (d), (e) i (f)”.
                        
                     
         Članak 2.
   1.   Ova Uredba stupa na snagu dvadesetog dana od dana objave u Službenom listu Europske unije.
   2.   U članku 1. točka 1. podtočka (d), točka 3., točka 4. i točka 7. primjenjuju se od 10. ožujka 2008., kao i drugi dio koji započinje riječju „uključujući”, od točke (a) pravila 83. stavka 1., kako određuje točka 48. stavka 1. ove Uredbe.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2005.
      
         
            Za Komisiju
         
         Charlie McCREEVY
         
         
            Član Komisije
         
      
   
   
      (1)  SL L 11, 14.1.1994., str. 1. Uredba kako je zadnje izmijenjena Uredbom (EZ) br. 422/2004 (SL L 70, 9.3.2004., str. 1.).
   
      (2)  SL L 303, 15.12.1995., str. 1. Uredba kako je izmijenjena Uredbom (EZ) br. 782/2004 (SL L 123, 27.4.2004., str. 88.).
   
      (3)  SL L 208, 24.7.1992., str. 1.”